สหรัฐประกาศเลื่อนเก็บภาษีนำเข้าจากจีนเป็นวันที่ 15 ธ.ค. ขณะจีนขู่โต้กลับ - FINNOMENA
สหรัฐฯ ประกาศเลื่อนการจัดเก็บภาษีนำเข้าสินค้าจากจีนบางส่วนที่ 10% รวมมูลค่ากว่า 156 พันล้านดอลลาร์สหรัฐฯ ไปเป็นวันที่ 15 ธ.ค.
15 ส.ค. 2562

สหรัฐฯ ประกาศเลื่อนการจัดเก็บภาษีนำเข้าสินค้าจากจีนบางส่วนที่ 10% รวมมูลค่ากว่า 156 พันล้านดอลลาร์สหรัฐฯ ไปเป็นวันที่ 15 ธ.ค.
ซึ่งก่อนหน้านี้ประกาศให้มีผลบังคับใช้ในวันที่ 1 ก.ย. โดยสินค้าที่มีการเลื่อนการจัดเก็บภาษีนำเข้า ได้แก่ โทรศัพท์มือถือ laptop และของเล่น เป็นต้น
ทั้งนี้ การประกาศดังกล่าวเกิดขึ้นภายหลังจากที่ทั้งสองฝั่งได้หารือทางโทรศัพท์ และเห็นชอบที่จะหารือร่วมกันอีกครั้งในสองอาทิตย์ข้างหน้า
ขณะเดียวกัน ประธานาธิบดี Trump กล่าวว่าการเลื่อนการจัดเก็บภาษีนำเข้าก็เพื่อช่วยผู้บริโภคในสหรัฐฯ ในช่วงการใช้จ่ายใกล้เทศกาลคริสต์มาส พร้อมกับย้ำว่าทางการจีนยังคงมีความต้องการที่จะบรรลุข้อตกลงการค้าโดยเร็ว
ล่าสุดทางการจีนออกมาส่งสัญญาณว่าอาจจะขยายสงครามการค้า และออกมาตรการที่จำเป็นเพื่อตอบโต้สหรัฐฯ ด้านตลาดหุ้นในยุโรปทำปรับตัวลดลงหลังจากที่จีนส่งสัญญาณ
ที่มา : https://www.cnbc.com/2019/08/13/trump-says-he-delayed-tariffs-because-of-concerns-over-christmas-shopping-season.html
แท็ก:
แชร์บทความ: